Необходимата дневна доза всъщност зависи от пола и възрастта на човека. Тя може да се набавя чрез вземане на добавка или храни. За момчета от 14 до 18 годишна възраст е препоръчително да приемат средно около 410 мг. За момичетата в същата възрастова група, този показател е 360 мг. За мъжете над 18 години дозата е от 400 до 420 мг. За жените над 20 г. - 310-320 мг. За бременните жени над 20 години, показателят варира около 350 мг.Предозиране чрез прием на храна като цяло е трудно да се постигне. Подобно явление се наблюдава при хората, вземащи минерала под формата на хранителна добавка в по-големи от препоръчителните количества. Хората, страдащи от бъбречни заболявания, също могат да предозират, а симптомите са гадене, значителен спад в кръвното налягане и забавяне на сърдечната дейност. Най-често обаче се появяват само стомашни разстройства и диария.